C 152/122
SK
Úradný vestník Európskej únie
6.4.2022
Stanovisko Európskeho hospodárskeho a sociálneho výboru – Návrh rozhodnutia Európskeho parlamentu a Rady o Európskom roku mládeže (2022) [COM(2021) 634 final – 2021/0328(COD)] (2022/C 152/20)
Hlavný spravodajca: Michael MCLOUGHLIN Konzultácia
Rada Európskej únie, 21. 10.
2021 Európsky parlament, 21. 10.
2021
Právny základ
článok 165 ods.
4 a článok 166 ods.
4 Zmluvy o fungovaní Európskej únie
Príslušná sekcia
sekcia pre zamestnanosť, sociálne veci a občianstvo
Prijaté v pléne
8. 12.
2021
Plenárne zasadnutie č.
565
Výsledok hlasovania (za/proti/zdržalo sa)
201/0/1
1.
Závery a odporúčania 1.1.
Európsky hospodársky a sociálny výbor (EHSV) víta vyhlásenie roku 2022 za Európsky rok mládeže.
Veľmi vítaná je aj skutočnosť, že tento rok zapadá do kontextu Európskeho piliera sociálnych práv a naratívu týkajúceho sa obnovy po pandémii. 1.2.
EHSV je pripravený zohrávať vedúcu úlohu v rámci Európskeho roka mládeže, pričom bude vychádzať z úspešných iniciatív výboru, ako sú „Vaša Európa, váš názor“ a okrúhle stoly mládeže o klíme a udržateľnosti.
EHSV má jedinečné postavenie vhodné na uľahčovanie spolupráce s mládežníckymi sieťami. 1.3.
Pre Európsky rok mládeže treba vypracovať jasné ukazovatele a politické ciele, ktoré by mali byť zamerané na vplyv na politiky a medziodvetvovú činnosť nad rámec organizovaných aktivít. 1.4.
EHSV vyjadruje znepokojenie nad tým, že program a priority roka sú nahustené a domnieva sa, že jednoduché priority by mohli prospieť všetkým zainteresovaným stranám. 1.5.
Ak sú hlavným obsahom Európskeho roka mládeže propagačné činnosti, malo by to byť jasné v rámci celkovej komunikácie, najmä pokiaľ ide o komunikáciu s mladými ľuďmi. 1.6.
Európsky rok mládeže musí prispieť k stratégii EÚ pre mládež prostredníctvom jasných plánov a angažovanosti, predovšetkým vzhľadom na medziodvetvový rozmer stratégie pre mládež. 1.7.
V rámci tohto roka treba zabezpečiť, aby boli zahrnuté aj skupiny, ktoré je ťažšie osloviť.
V prípade potreby by sa na to mali použiť ukazovatele na úrovni skupiny a zemepisné ukazovatele. 1.8.
Pokiaľ ide o rozpočet, EHSV sa domnieva, že treba zvýšiť ambície.
Vzhľadom na kritickú situáciu, ktorej čelia mladí ľudia v EÚ, je potrebné vyčleniť určité zdroje nad rámec existujúcich programov pre národné rady mládeže a mládežnícke organizácie. 1.9.
EHSV sa domnieva, že celkovo treba vyčleniť 10 miliónov EUR, z toho 2 milióny EUR na koordináciu na vnútroštátnej úrovni.
Veľmi dôležité je aj Európske fórum mládeže a jeho členovia.
Tieto finančné prostriedky by sa mohli poskytnúť prostredníctvom kaskádových grantov cez národné rady mládeže. 1.10.
Vítané by boli miestne aliancie vytvorené pri príležitosti Európskeho roka mládeže na úrovni členských štátov.
EHSV môže aj v tejto oblasti zohrávať úlohu. 1.11.
Rovnako vítaná je aj plánovaná práca v oblasti vonkajších vzťahov a s ESVČ, a to počas Európskeho roka mládeže aj po ňom.
Pomerne dobre rozvinuté politiky v oblasti mládeže v Európe môžu zohrávať dôležitú úlohu v našom susedstve aj mimo neho.